Мамлекеттик заказды түзүүнүн жана илимий, илимий-техникалык жана илимий-инновациялык программаларын жана долбоорлорун аткарууга конкурс өткөрүүнүн тартиби жана механизмдери жөнүндө жобого **тиркеме**

**Илимий, илимий-техникалык жана илимий-инновациялык программаларды жана долбоорлорду аткарууга конкурстук документтеринин өтүнмөлөрдүн тариздөө регламенти**

1. **Жалпы жоболор**

1. Илимий, илимий-техникалык жана илимий-инновациялык программаларды жана долбоорлорду аткарууга конкурстук документтеринин өтүнмөлөрдүн тариздөө регламенти (мындан ары – Регламент) конкурска катышуу үчүн документтерди жана талаптарды унификациялоо максатында иштелип чыккан.

2. Өтүнмөлөр ыйгарым укуктуу мамлекеттик органдын электрондук порталы аркылуу онлайн (электрондук) режимде берилет.

3. Арыздар ыйгарым укуктуу мамлекеттик орган тарабынан белгиленген мөөнөттө кабыл алынат.

4. Өтүнмөлөр илимдин: медициналык, айыл чарба, социалдык-гуманитардык, табигый-илимий, техникалык багыттары боюнча өзүнчө жүктөлөт.

**2. Өтүнмөнү берүү үчүн керектүү документтердин тизмеси**

5. Өтүнмөнү берүү үчүн порталга төмөнкү документтер жүктөлүшү зарыл:

1) илимий жана илимий-техникалык уюмдардын, жогорку окуу жайлардын, чыгармачыл илимий жамааттардын, айрым окумуштуулардын белгиленген формадагы коштомо каты (№1-форма);

2) илимий жана илимий-техникалык уюмдардын, жогорку окуу жайлардын, чыгармачыл илимий жамааттардын, айрым окумуштуулардын белгиленген формадагы арызы (№2-форма);

3) белгиленген формадагы илимий долбоордун жетекчиси жөнүндө маалымат (№3-форма);

4) белгиленген формадагы илимий долбоорду аткаруучулар жөнүндө маалымат (№4-форма);

5) белгиленген формадагы илимий долбоорго техникалык тапшырма (№5-форма).

6. Документтер порталга pdf форматында тиешелүү адамдардын кол тамгалары жана мөөрлөрү менен жүктөлөт.

1. **Өтүнмөгө коюлуучу талаптар**

7. Долбоорду ишке ашыруу мөөнөтү үч жылдан ашпоого тийиш.

8. Илимий долбоорлордун жетекчилери жана аткаруучулар конкурска бир гана изилдөөдө катышууга укуктуу.

9. Каржылоо каражаттарын максаттуу эмес пайдалануу үчүн долбоордун илимий жетекчиси жана уюмдун жетекчиси жооп берет.

10. Өтүнмөдө коммерциялык сыр болуп эсептелген, ачыкка чыгарылышы өтүнмө ээсинин автордук жана/же башка укуктарына зыян келтириши мүмкүн болгон маалыматтар камтылууга тийиш эмес.

11. Илимий долбоордун натыйжалары жаңы илимий билимдер же даяр илимий-техникалык продукция (жаңы технологиялар, илимий-техникалык, тажрыйбалык-конструктордук жана тажрыйбалык-өнөр жайлык иштеп чыгуулар, географиялык, геологиялык жана башка карталар, жаңы материалдар, препараттар, каражаттар ж.б.) түрүндө берилүүгө тийиш.

12. Колдонмо илимий изилдөөлөр боюнча натыйжалар атаандаштыкка жөндөмдүү жана экспортко багытталган продукциянын өндүрүшүн, автоматташтырылган жана программалык-технологиялык комплекстерди, системаларды (тажрыйба-конструктордук жана тажрыйба-өнөр жайлык иштеп чыгуулар, автоматташтырылган жана программалык-технологиялык комплекстер, системалар, эксперименталдык жана тажрыйба-өнөр жайлык өндүрүш, өндүрүштү түзүүнүн ТЭН жана ДСД ж.б.) түзүү үчүн даяр болушу керек.

1. **Конкурстук тандоонун критерийлери**

13. Өтүнмөлөр илимий изилдөө жүргүзүүнүн максатка ылайыктуулугун аныктоого мүмкүндүк берүүчү төмөнкү критерийлер боюнча бааланат:

1) пландаштырылган илимий изилдөөлөрдүн Кыргыз Республикасынын узак мөөнөттүү улуттук жана мамлекеттик программаларына ылайык келиши (илимий изилдөөлөрдүн мазмунунун жарыяланган темага жана социалдык-экономикалык проблемалардын багыттарына шайкештиги);

2) максаттардын жана милдеттердин илимий изилдөөнүн темасына шайкештиги, иштин фундаменталдык, прикладдык илимдин жана техниканын өнүгүшүнүн азыркы деңгээлине дал келиши;

3) пландаштырылган илимий изилдөөлөрдүн натыйжалуулугунун жана эффективтүүлүгүнүн деңгээли;

4) пландаштырылып жаткан илимий изилдөөнүн жаңылык деңгээли;

5) күтүлгөн натыйжага жетишүү боюнча пландаштырылган иш-чаралардын, иштердин негиздүүлүгү (инновациялуулук - буга чейин ушундай чечимдерде пайдаланылбаган ыкмаларды, методдорду жана инструменттерди пайдалануу);

6) каржылоонун мөөнөтүнүн жана өлчөмүнүн негиздүүлүгү;

7) илимий изилдөөлөрдүн жетекчисинин жана аткаруучуларынын сапаттуу потенциалы.

14. Баалоо ар бир критерий боюнча 0дөн 10го чейинки баллдарда жүргүзүлөт. Максималдуу суммасы 70 баллды түзөт.

15. Баалоонун натыйжалары боюнча рейтингдик тизме автоматтык түрдө баллдардын азаюу тартибинде түзүлөт.

16. Тандоону ыйгарым укукту мамлекеттик органдык ИТК жарабынан жүргүзүлөт.

17. Төмөнкү учурларда өтүнмөлөр четке кагылат:

- мазмуну, максаттары, милдеттери жана жасалгаланышы ушул Регламенттин талаптарына жооп бербеген жана жарыяланган конкурстун предметине ылайык келбеген өтүнмөлөр;

- плагиат, тексттерди көчүрүп алуу, текстерди жасалмалоо, жалган авторлоштук, материалдык-техникалык база боюнча жалган маалыматтар бар деп табылган өтүнмөлөр;

- илимий темалардын жетекчилери жана аткаруучулары эки же андан көп изилдөөлөргө катышкан долбоорлор;

- мурда мамлекеттик бюджеттин жана/же башка булактардын каражаттарынан каржыланган долбоорлор;

- кабыл алуу мөөнөтү аяктагандан кийин келип түшкөн арыздар.

1. **Жыйынтыктоочу жоболор**

18. Өтүнмөлөрү конкурстук тандоодон өткөн илимий уюмдар менен илимий-изилдөө иштерин ыйгарым укуктуу мамлекеттик орган илимий-изилдөө иштерин аткаруу боюнча белгилеген тартипте келишим түзүлөт.

19. Долбоордун илимий жетекчиси регламенттин талаптарын же келишим боюнча милдеттенмелерди аткарбаганда, ошондой эле плагиат, фальсификация, маалыматтарды жасалмалоо, жалган авторлоштуруу жана/же долбоордун алкагында башка бирөөнүн жыйынтыктарын өзүнө ыйгарганда ыйгарым укуктуу мамлекеттик органдын чечими менен бул илимий жетекчиге 5 жылдан кем эмес мөөнөткө каржылоо конкурстарына катышууга жол берилбейт.

**№1-форма**

**ЖОЛДОМО КАТ**

1. Илимдин багытынын аталышы.

2. Илимий долбоордун темасынын аталышы.

3. Суралган каржылоонун суммасы (долбоордун бүткүл мөөнөтүнө жана жыл боюнча, миң сом менен).

4. Илимий долбоордун башталышы жана аяктоо датасы.

5. Илимий долбоордун илимий жетекчиси жөнүндө маалымат:

а) фамилиясы, аты, атасынын аты, жашаган дареги, байланыш маалыматтары, илимий даражасы/наамы, иш орду жана ээлеген кызматы;

б) долбоордун илимий жетекчиси акыркы үч жылдары илимий жетекчи же аткаруучу болуп иштеген бардык долбоорлордун маалыматтары (илимий изилдөө темалары, изилдөө убактысы жана орду, каржылоо булагы, долбоордун аяктоо деңгээли).

**Уюмдун жетекчиси колу / фамилия /**

**Долбоордун илимий жетекчиси колу / фамилия /**

**№2-форма**

**АРЫЗ**

|  |
| --- |
|  |

Уюмдун аталышы

|  |
| --- |
|  |

Долбоордун илимий жетекчисинин ФАА

1. Илимий долбоор боюнча берилген маалыматтын тууралыгын жана уникалдуулугун, ошондой эле илимий этиканын принциптерин сактоону, атап айтканда, илимий маалыматтардын жасалмаланышына жол бербөөнү, изилдөө маалыматтарынын бурмаланышына алып келүүчү бурмалоону, плагиатты жана жалган авторлоштукту болтурбоого кепилдик беребиз.

2. Долбоорду экспертизадан өткөрүү үчүн зарыл болгон документтердин толук комплектинин жоктугу арызды четке кагуу үчүн негиз болуп калышы мүмкүн экендигине каршы эмеспиз.

**Уюмдун жетекчиси колу / фамилия /**

**Долбоордун илимий жетекчиси колу / фамилия /**

**№ 3-форма**

**Долбоордун илимий жетекчиси жөнүндө**

**МААЛЫМАТ**

1. Илимий долбоордун аталышы
2. Илимий долбоордун жетекчисинин фамилиясы, аты, атасынын аты
3. Туулган күнү (күнү, айы, жылы)

4. Жарандыгы

5. Илимий даражасы, ыйгарылган жылы

6. Арыз берген учурда негизги иштеген жери - кызмат орду, уюмдун толук аталышы

7. Ушул сыяктуу илимий изилдөөлөрдү жүргүзүү тажрыйбасы жөнүндө маалымат (акыркы 3 жылда жетекчи катышкан илимий долбоорлордун аталыштары (2ден көп эмес) жана аларды ишке ашыруунун мөөнөттөрү көрсөтүлөт)

8. акыркы 3 жылга карата долбоордун жетекчисинин негизги жарыяланган илимий иштеринин тизмеси, импакт-факторлорду көрсөтүү менен

9. Уюлдук телефон жана электрондук почта дареги (E-mail)

**Долбоордун илимий жетекчиси колу / фамилия /**

**№4-форма**

**Илимий долбоордун аткаруучулары боюнча**

**МААЛЫМАТ**

* + - 1. Илимий долбоордун аталышы

2. Бардык аткаруучулардын аты-жөнү (окумуштуулук даражасы, акыркы 3 жылдын ичиндеги илимий долбоорлорго катышуусу, уюлдук телефону жана электрондук дареги)

3. Аткаруучулардын импакт-факторун көрсөтүү менен акыркы 3 жыл ичинде жарык көргөн негизги илимий эмгектеринин тизмеси

**Долбоордун илимий жетекчиси колу / фамилия /**

**№5-форма**

**Илимий-изилдөө ишти ишке ашыруу боюнча конкурска катышуу үчүн ТЕХНИКАЛЫК ТАПШЫРМА**

**1. Жалпы маалымат**

* Илимий долбоордун аталышы;
* Долбоорду ишке ашыруунун мөөнөттөрү жана этаптары;
* Жылдар боюнча илимий долбоорду ишке ашыруунун бүткүл мезгилине каржылоонун өлчөмдөрү (техникалык тапшырмада көрсөтүлөт), миң сом.

2. **Илимий-изилдөө иштеринин алкагында аткарылуучу иштердин түрлөрү**

Бөлүмдө ИИИ мүнөздөөчү жана ИИИ нин белгилерине киргизүүгө мүмкүндүк берүүчү иштердин негизги түрлөрү көрсөтүлөт

**3. Акуалдуулугун негиздөө**

Бул бөлүм көйгөйдү чечүү зарылчылыгынын негиздемесин, аны чечүүнүн ар кандай варианттарын талдоону, каралып жаткан чөйрөдө түзүлгөн көйгөйлүү кырдаалды өнүктүрүүнүн мүмкүн болгон болжолун жана көйгөйдү чечүү менен байланышкан негизги тобокелдиктердин сүрөттөлүшүн камтыйт.

Анын актуалдуулугун негиздөө үчүн төмөнкү маалыматтар (тыянактар) колдонулушу керек:

- изилдөө багыттарынын жана (же) технологиялардын уникалдуулугу жөнүндө;

- критикалык технологияларга болгон мамиле жөнүндө;

- улуттук жана дүйнөлүк деңгээлдеги илимий-техникалык өнүгүүнүн масштабы жөнүндө;

- тиешелүү товарлар рыногунда ар кандай чектөөлөрдү (ресурстук, экологиялык, экономикалык ж.

- ыкмалардын жаңылыгы жана ата мекендик өндүрүүчүлөрдүн атаандаштык позицияларын бекемдөө көз карашынан алганда чечилип жаткан милдеттердин мааниси жөнүндө.

Илимий жаңылыкты ырастоого мүмкүндүк берүүчү белгилер төмөнкүлөрдү камтыйт:

- жаңы илимий проблеманы түзүү;

- жаңы илимий категорияларды жана түшүнүктөрдү киргизүү;

- жаңы ыкмаларды, каражаттарды, изилдөө аппараттарын колдонуу;

- объекттерди, процесстерди жана технологияларды жаңылоо боюнча сунуштарды иштеп чыгуу жана илимий жактан негиздөө;

- курчап турган дүйнө, жаратылыш, коом жөнүндө жаңы илимий идеяларды өнүктүрүү.

Илимий жаңылыкты түзүүдө колдонула турган шаблондук фразалар:

- ..... биринчи жолу комплекстүү изилдөө жүргүзүлөт;

- .... биринчи жолу формалдаштырылат;

- ... камсыз кылган концепция түзүлөт;

- .... боюнча жаңы система иштелип чыгат;

- .... боюнча конкреттүү байланыштар изилденет;

- ..... боюнча башкача ыкмасы иштелип чыгат;

- ..... жаңы эффект изилденет.

1. **Илимий долбоордун максаттары жана милдеттери, долбоорду ишке ашыруунун жүрүшүн жыл боюнча баалоого мүмкүндүк берүүчү максаттуу индикаторлор жана көрсөткүчтөр**

Максаттуу индикаторлор жана көрсөткүчтөр илимий долбоордун максаттарына жетүүнү, негизги милдеттерди жана негизги иш-чараларды ишке ашырууну объективдүү баалоонун куралы болуп саналат жана аны ишке ашыруу жылдарына ылайык пландаштырылууга, улуттук стратегиялык байкоонун маалыматтары боюнча сандык көрсөткүчкө жана өлчөөгө тийиш.

Эгерде максаттуу индикаторлордун жана көрсөткүчтөрдүн мааниси эсептөө методу менен аныкталса, долбоорго баштапкы маалыматты чогултуу методикасынын долбоору жана максаттуу индикаторлор менен көрсөткүчтөрдү эсептөө тиркелет.

Бөлүм максаттарга жетүү үчүн берилген маселелерди чечүүнүн жолдорун жана ыкмаларын негиздеп, айрым маселелерди чечүү жана илимий долбоорду ишке ашыруу мөөнөттөрүн камтыйт.

1. **ИИИ мазмуну**

Бөлүм изилдөөнүн предмети, изилдөөнүн методдору жана материалдары, изилдөөнүн практикалык мааниси, максатка жетүү критерийлери жөнүндө маалыматтарды камтууга тийиш. Илимий изилдөөлөрдү ишке ашыруу үчүн аналитика да болушу керек.

1. **Илимий долбоордун эффективдүүлүгүн жана күтүлүүчү натыйжаларын алдын-ала баалоо**

Бөлүм долбоорду ишке ашырууда келип чыгышы мүмкүн болгон социалдык, экономикалык жана экологиялык кесепеттердин баяндалышын, илимий долбоордун өлкөнүн экономикалык өнүгүүсүнө кошкон салымын жалпы баалоону, ошондой эле иштин натыйжалуулугун жана бюджеттик каражаттарды чыгымдоонун натыйжалуулугун баалоону камтууга тийиш.

**Долбоордун илимий жетекчиси колу / фамилия /**